как да дарим книги в библиотеката
изисквания към дарителите на регионална библиотека
„гео милев“ – гр. монтана


библиотеката събира, съхранява и предоставя за ползване художествена, научна, научнопопулярна и учебна литература.




регионална библиотека приема дарения, които са в съответствие с нейните функции, допълват колекциите по вид на изданията, на интересите и потребностите на читателите й.




тя разчита на дарителите да подпомогнат развитието на библиотечния фонд, благодари за жеста им, но запазва изцяло правото си на подбор и оценка.




включването на дарения към фонда на библиотеката се прави след оценка на работещите в отдел „комплектуване“.




предложените за дарение библиотечни документи, трябва да са в отлично физическо състояние, без повреди.




библиотеката има право да не приеме дарението, ако материалите не съответстват на политиката на развитие на колекциите, ако са в лошо състояние, ако са незаконно издадени, откраднати, ако литературата противоречи на добрите нрави или е в разрез с официалната религия.




библиотеката не отговаря за загуба на дарение или нанесени вреди по време на транспортирането на такова до нейната сграда.




дарената художествена литература трябва да е издадена не по-рано от 8 години от датата на дарение, а за отрасловата периода е 6 години. не важи за редки, ценни, старопечатни и др. подобни документи.




библиотеката не приема за дарения учебници за начална, основна и средна степен.




приемайки дарението библиотеката получава пълни права на собственост върху него, както и правото да го отчисли от фондовете си в бъдеще време.


 


ако предложеното дарение съдържа разнородни материали, библиотеката може да прецени, с изричното съгласие на дарителя, кои от тях да съхранява и кои да бъдат предложени на други общински библиотеки, музеи, архиви и др. подобни институции.


 


даренията се ползват и управляват при договаряне между двете страни библиотека – дарител.


 


библиотеката поставя със съгласието на дарителя щемпел с името му върху всеки дарен документ.


 


библиотеката запазва правото си да включва името на дарителя в библиотечни документи, отчети и друг вид публична информация, освен ако дарителят постави като условие запазването на анонимност. тогава информацията не трябва да бъде публично достъпна.


 


дарителите могат да отправят предложенията си в писмен вид, с предварително направен опис на е-mail на библиотеката, или да се свържат с оторизираните служители на телефон 096/300 417 за книги и 096/300 427 за продължаващи и периодични издания.